На основу члана 200. став 6. Устава Републике Србије,

Влада, уз супотпис председника Републике, доноси

УРЕДБУ

О УЛАГАЊУ ЗА ВРЕМЕ ВАНРЕДНОГ СТАЊА ДЕВИЗНИХ СРЕДСТАВА КОЈИМА УПРАВЉА АГЕНЦИЈА ЗА ОСИГУРАЊЕ ДЕПОЗИТА

Члан 1.

Овом уредбом се уређује посебан начин улагања девизних средстава којима управља Агенција за осигурање депозита (у даљем тексту: Агенција) за време ванредног стања насталог услед болести COVID-19 изазване вирусом SARS-CoV-2.

Члан 2.

За време ванредног стања неће се примењивати ограничење из члана 8. став 3. Закона о Агенцији за осигурање депозита („Службени гласник РС”, бр. 14/15 и 51/17) и ограничење из члана 7. став 4. Закона о осигурању депозита („Службени гласник РС”, бр. 14/15, 51/17 и 73/19), односно Агенција у девизне дужничке хартије од вредности које издаје Република Србија може улагати више од четвртине девизних средстава којима управља у складу са Законом о Агенцији за осигурање депозита и Законом о осигурању депозита.

Члан 3.

Агенција је дужна да у року од годину дана од дана престанка ванредног стања усклади износ уложених девизних средстава којима управља са одредбама члана 8. став 3. Закона о Агенцији за осигурање депозита и члана 7. став 4. Закона о осигурању депозита.

Члан 4.

Ова уредба ступа на снагу даном објављивања у „Службеном гласнику Републике Србије”.

05 Број: 53-2816/2020

У Београду, 24. марта 2020. године

В Л А Д А

|  |  |
| --- | --- |
| ПРЕДСЕДНИК РЕПУБЛИКЕ  Александар Вучић | ПРЕДСЕДНИК ВЛАДЕ  Ана Брнабић |